|  |
| --- |
| **AVDELING: SOLSTUGUA**  **PERIODE:** 2- Jeg og kroppen min -den usynlige |
| MÅL FOR PERIODEN:   * Barna skal bli bedre kjent med sansene sine.   Vi kommer til å jobbe med:   * Benevning * Sanser * Juleforberedelser |
| BAKGRUNN FOR VALG AV MÅL:   * Livsmestring og helse, «barnas fysiske og psykiske helse skal fremmes i barnehagen» og «barnehagen skal bidra til barnas trivsel, livsglede, mestring og følelse av egenverd og forebygge krenkelser og mobbing». * Personalet i barnehagen skal ivareta barnas behov for omsorg, vi skal ivareta barnas behov for fysisk omsorg, inkludert behov for ro og hvile. På småbarnsavdeling får de fleste barna ro og hvile gjennom sovetiden, men noen barn sover ikke lenger i barnehagen og noen kan ha behov for ro andre tider i løpet av dagen. * Barna skal få bruke hele kroppen og alle sansene sine i ulike læringsprosesser. De minste opplever verden gjennom sansene, alt det nye skal både luktes, smakes og kjennes på. Gjennom bruk av ulike sanseerfaringer ønsker vi å gi barna nye opplevelser og ulike erfaringer knyttet til bruk av sansene våre. * Formingsaktiviteter gir en god mulighet for samarbeid og språkstimulering. Gjennom ulike aktiviteter kan vi skape samtaler og undre oss sammen. vi bruker ord og begreper. I rammeplan står det at barn skal ta i bruk fantasi og kreativ tenking gjennom bruk av ulike materialer. Her får barna også tatt i bruk sansene sine ut ifra hvilke materiell vi tilbyr- ark, glass, kongler, pinner, maling med pensel eller med fingrene, glitter, lim osv. * Barnehagen skal gi barna tilgang til varierte og utfordrende bevegelsesmiljøer, sanseopplevelser og kroppslig lek ute og inne, i og utenfor barnehageområdet. * Vi skal også legge til rette for mangfoldige naturopplevelser og bruke naturen som arena for lek, undring, utforskning og læring. * Denne perioden er det også jul. Vi ønsker å gi barna kjennskap til juleevangeliet og ulike juletradisjoner. I rammeplan står det at barnehagen skal la barna få kjennskap til fortellinger, tradisjoner og høytider. |
| HVORDAN JOBBER VI FOR Å OPPNÅ VÅRE MÅL:   * Vannlek: vi starter opp med vannlek. Da fyller vi vann i den store balja vår og to og to barn får bade og utforske sammen. Dette pleier barna å synes er veldig gøy og det skaper fine øyeblikk sammen med barna. Vann er et kjent element for de fleste, men ved å oppleve det i en ny sammenheng kan det gi barna nye sanseinntrykk og erfaringer. * Juleforberedelser med lukt/smak. I siste halvdel av november og hele desember handler det meste om jul i barnehagen. Vi lager julegaver og julepynt, baker og smaker litt, har adventssamlinger, hører på julemusikk og tar innover oss den spesielle stemningen som barnehagen ofte fylles med på denne tiden. Vi ønsker at selv de minste skal få ta del i så mye de selv ønsker, så om de f.eks. ikke vil være med i Lucia toget i år og at det kanskje er nok for de å se på, har de mange år igjen som de får mulighet til å delta. Siden periodetemaet handler om sanser har vi planer om en smak/lukte adventskalender i år. * Føle på ulike overflater. Hvordan kjennes en kongle ut, og hva med mosen? Vi vet at vann er vått, men hvordan kjennes det ut når det er kaldt ute og det fryser? Vi finner mange ulike overflater og teksturer ute i naturen, ved at vi stopper opp og setter ord på det vi tar på gir vi barna mulighet til undring og et rikere språk. * Rolig stund for de som ikke sover. Mange av barna har en rolig stund midt på dagen når de sover, men for de barna som har sluttet med soving er det likeså viktig med ro og hvile. Vi ønsker at de skal få mulighet til en rolig stund midt på dagen, med lesing, lydbok, rolig musikk eller bordaktiviteter. De som sover sovner og våkner til veldig ulike tidspunkt så det er viktig at de barna som «bare» skal hvile blir skjermet så de får mulighet til det- f.eks. på det ene rommet. * Samlinger om kroppen. Vi kommer til å fortsette med litt samlinger der vi snakker om kroppen. Benevner kroppsdeler og kanskje har med forskjellige ting vi kan kjenne på. Sanger vi knytter opp til temaet er: hode/skulder/kne/tå og du har to øyne. |
| VIKTIGE DATOER DENNE PERIODEN:  5.november: Pysjfest  29.november-1.desember: Julemesse Tabernaklet.  13.desember: Luciafeiring  17.desember: Grøtfest  23.desember: siste barnehagedag før jul  2.januar: Planleggingsdag, barnehagen er stengt. |